உ

திருஆவூர்ப் பசுபதீச்சரம்

புண்ணியர் பூதியர் பூதநாதர் புடைபடு வார்தம் மனத்தார் திங்கட்

கண்ணியர் என்றென்று காதலாளர் கைதொழு தேத்த இருந்தவூராம்

விண்ணுயர் மாளிகை மாடவீதி விரைகமழ் சோலை சுலாவி எங்கும்

பண்ணியல் பாடலறாத ஆவூர்ப் பசுபதி யீச்சரம் பாடுநாவே.

முத்தியர் மூப்புஇலர் ஆப்பினுள்ளார் முக்கணர் தக்கன்றன் வேள்விசாடும்

அத்தியர் என்றுஎன்று அடியர் ஏத்தும் ஐயன் அணங்கொடு இருந்த ஊராம்

தொத்தியலும் பொழில் மாடுவண்டு துதைந்தெங்குந் தூமதுப்பாய்

அக்கோயில்

பத்திமைப் பாடலறாத ஆவூர்ப் பசுபதி யீச்சரம் பாடுநாவே

பொங்கிவரும் புனல் சென்னி வைத்தார் போம்வழி வந்துஇழிவு  ஏற்றம்

ஆனார்

இங்குயர் ஞானத்தர் வானோரேத்தும் இறையவர் என்றும் இருந்தஊராம்

தெங்குயர் சோலைசேர் ஆலை சாலி திளைக்கும் விளைவயல் சேரும்

பொய்கைப்

பங்கய மங்கை விரும்பும் ஆவூர்ப் பசுபதி யீச்சரம் பாடுநாவே.  

தேவியோர் கூறினர் ஏறுஅதுஏறுஞ் செலவினர் நல்குரவென்னை நீக்கும்

ஆவியர், அந்தணர்,  அல்லல்தீர்க்கும் அப்பனார், அங்கே அமர்ந்தஊராம்

பூவியலும் பொழில் வாசம்வீசப் புரிகுழலார் சுவடு ஒற்றிமுற்றப்

பாவியல் பாடலறாத ஆவூர்ப் பசுபதி யீச்சரம் பாடுநாவே.  

இந்தணையுஞ் சடையார் விடையார் இப்பிறப்பென்னை அறுக்கவல்லார்

வந்தணைந் தின்னிசை பாடுவார்பால் மன்னினர் மன்னி யிருந்தவூராம்

கொந்தணையுங் குழலார் விழவிற் கூட்டம் இடைஇடை சேரும்வீதிப்

பந்தணையும் விரலார்தம் ஆவூர்ப் பசுபதி யீச்சரம் பாடுநாவே.  

குற்றம் அறுத்தார் குணத்தினுள்ளார் கும்பிடுவார் தமக்கு அன்புசெய்வார்

ஒற்றை விடையினர் நெற்றிக்கண்ணார் உறைபதியாகுஞ் செறிகொள்

மாடம்

சுற்றிய வாசலின் மாதர் விழாச்சொற் கவிபாட நிதானம் நல்கப்

பற்றிய கையினர் வாழும் ஆவூர்ப் பசுபதி யீச்சரம் பாடுநாவே.  

நீறுடையார் நெடுமால் வணங்கும் நிமிர் சடையார் நினைவார்தம் உள்ளம்

கூறுடையார் உடை கோவணத்தார், குவலயம் ஏத்த இருந்த ஊராம்

தாறுடை வாழையிற் கூழைமந்தி தகுகனி உண்டு  மிண்டிட்டு  இனத்தைப்

பாறிடப் பாய்ந்து பயிலும் ஆவூர்ப் பசுபதி யீச்சரம் பாடுநாவே.  

வெண்டலை மாலை விரவிப்பூண்ட மெய்யுடையார் விறல் ஆரரக்கன்

வண்டமர் பூமுடி செற்றுகந்த மைந்தர் இடம் வளம்ஓங்கி எங்கும்

கண்டவர் சிந்தைக் கருத்தின்மிக்கார் கதிஅருள் என்று கையாரக் கூப்பிப்

பண்டலர் கொண்டு பயிலும் ஆவூர்ப் பசுபதி யீச்சரம் பாடுநாவே.

மாலும் அயனும் வணங்கிநேட மற்றவருக்கு எரி ஆகிநீண்ட

சீலம் அறிவுஅரிது ஆகிநின்ற செம்மையினார் அவர்சேரும் ஊராம்

கோல விழாவின் அரங்குஅது ஏறிக் கொடிஇடை மாதர்கள் மைந்தரோடும்

பாலெனவே மொழிந் தேத்தும் ஆவூர்ப் பசுபதி யீச்சரம் பாடுநாவே.  

பின்னிய தாழ்சடையார்  பிதற்றும் பேதையராஞ் சமண் சாக்கியர்கள்

தன்இயலும் உரை கொள்ளகில்லாச் சைவர் இடம், தளவு ஏறுசோலைத்

துன்னிய மாதரும் மைந்தர்தாமுஞ் சுனையிடை மூழ்கித் தொடர்ந்த

சிந்தைப்

பன்னிய பாடல் பயிலும் ஆவூர்ப் பசுபதி யீச்சரம் பாடுநாவே.

எண்டிசை யாரும் வணங்கியேத்தும் எம்பெருமானை எழில்கொள் ஆவூர்ப்

பண்டுரியார் சிலர் தொண்டர் போற்றும் பசுபதியீச்சரத்து ஆதிதன்மேல்

கண்டல்கண் மிண்டிய கானற்காழிக் கவுணியன் ஞானசம்பந்தன் சொன்ன

கொண்டு இனிதா இசை பாடி ஆடிக் கூடுமவர் உடையார்கள் வானே.